**COMUNICAT DE PRESA**

**28.09.2016**

**PROGRAMUL “CASA VERDE” - PERSOANE FIZICE**

**– SESIUNEA 2016 ÎNCEPE PE 10 OCTOMBRIE**

Ministerul Mediului, Apelor și Pădurilor, prin Ordinul nr.  [1817/2016 din 20 septembrie 2016](http://www.afm.ro/main/programe/program_casa_verde/2016/ordin_1817_2016.pdf), a aprobat Ghidul de finanțare al Programului privind instalarea sistemelor de încălzire care utilizează energie regenerabilă, inclusiv înlocuirea sau completarea sistemelor clasice de încălzire, cunoscut sub numele de “Casa Verde”,beneficiaripersoane fizice – sesiunea 2016.

Programul estefinanțat de Administrația Fondului pentru Mediu.

**Precizăm că persoanele care au beneficiat de finanțare, în cadrul aceluiaşi program, pentru acelaşi imobil, în sesiunile derulate anterior, nu sunt eligibile.**

Solicitanții care au domiciliul în județul Argeș pot depune dosarul, întocmit conform Ghidului de finanțare, la sediul Agenției pentru Protecția Mediului Argeș.

Pe site-ul Administrației Fondului pentru Mediu a fost publicată Dispoziţia Preşedintelui Administraţiei Fondului pentru Mediu **nr. 483. din 27.09.2016,** **privind deschiderea sesiunii** de depunere a dosarelor de finanțare nerambursabilă – beneficiari persoane fizice*,* ***în perioada 10 - 24 octombrie 2016***.

Persoanele juridice eligibile, și anume primării, instituţii publice şi unităţi de cult pot depune sau trimite prin poștă, dosarul de finanțare***, în perioada 17 octombrie – 14 noiembrie* , la Administrația Fondului pentru Mediu** .

Ghidul de finanțare, precum și Anexele 2 ([Cerere de finanţare nerambursabilă](http://www.afm.ro/main/programe/program_casa_verde/2016/anexa2-ordin_1817_2016.rtf)) și 3 ([Declarație pe propria răspundere](http://www.afm.ro/main/programe/program_casa_verde/2016/anexa3-ordin_1817_2016.rtf)) pot fi găsite pe site-ul Administratiei Fondului pentru Mediu**: www.afm.ro.** - Programul „Casa Verde” clasic – Sesiunea 2016.

Compartimentul Relații Publice și Tehnologia Informației